als_Latn dik_Latn sag_Latn
Jam duke shkuar në qiell dhe që andej unë do ju ndihmoj. Faleminderit për çfarë keni bërë për mua. Këto janë fjalët e fundit të Gloria Trevisan, vajza nga Padova e humbur bashkë me të fejuarin Marco Gottardi në zjarrin e rënë në kullën Grenfell të Londrës, gjatë një telefonate me të ëmën. Ishin duke na dhënë lamtumirë. Nuk ka më asnjë shpresë që Gloria e Marco të jenë gjallë, ka shpjeguar avokatja Maria Cristina Sandrin, përfaqësuesja e familjes Trevisan.
Ndërsa babai i Marco-s shpreson në një mrekulli. Shpresojmë në një mrekulli. Kalimi i orëve po na bën ti humbasim shpresat, por derisa të na thonë që kemi gjetur trupat e fëmijëve tanë, ne do të vazhdojmë të besojmë në një mrekulli, ishin këto fjalët dëshpëruese të Giannino Gottardi, babait të Marco-s, arkitekti i ri i humbur në zjarrin e rënë në kullën Grenfell të Londrës.
Mesazhi i fundit Në ato momente dramatike, Giannino Gottardi ka kujtuar mesazhin e fundit zanor të të birit, i vetëdijshëm që shpresat për të shpëtuar ishin shuar. Fjalët ishin dëshpëruese, por ai ka preferuar ti mbajë për vete fjalitë e fundit të të birit.
Telefonata me të birin në fakt ka ndodhur në mes të natës, kur zjarri kishte rënë. Marco ishte i jashtëzakonshëm, arrinte ti qetësonte të gjithë. Kur linja ra, atëherë e kuptuam se situata ishte rënduar dhe na pushtoi të gjithëve dëshpërimi. Do ta ruaj përgjithnjë kujtimin e fjalëve të fundit të tim biri që na kushtoi.
16 qershor 2017 (gazeta-Shqip.com)
als_Latn als_Latn als_Latn als_Latn als_Latn